Frankryk wil SA se jong rugbytalent oes | Netwerk24
5°C / 17°C
Daniëlskuil: Man dood, vrou in hospitaal ná aanval
'n Man van Daniëlskuil in die Noord-Kaap is Vrydagoggend van skok aan 'n hartaanval dood toe hy en sy vrou in hul huis aangeval is.
B97-roete van Maandag gesluit weens taxigeweld
Die B97-roete tussen Mbekweni, buite die Paarl, tot in Bellville is vanaf Maandag effektief vir twee maande gesluit.
Motoris geskiet nadat hy by Mamelodi oor spykers ry
'n Man van in sy 30's is Donderdagaand op die R102-hoofweg naby Solomon Mahlangu-rylaan by Mamelodi, oos van Pretoria, beroof en gewond nadat hy oor spykers in die pad gery het.
SA langasem uit Spele nadat appèl misluk
Die Suid-Afrikaanse langasem en stapwedloop-atleet Lebogang Shange is sy plek op die Olimpiese Spele in Tokio kwyt nadat die Internasionale Hof vir Sportarbitrasie (CAS) sy skorsing van vier jaar gehandhaaf het.
Stick: 'Hou egopraatjies vir stryd op veld'
Hou liefs al die praatjies vir die stryd tussen die vier lyne.
Verwyder Mooirivier-tolhek, vra landbougroep
Die bestaan van die Mooirivier-tolhek op die N3 bedreig KwaZulu-Natal se ekonomie en moet eerder verwyder word, sê die landbou-unie Kwanalu.
Gauteng: 'Lewensaar' vir toerisme moet weer oop
Gauteng lewer sowat 60% van die land se plaaslike reisigers op. Dit is daarom noodsaaklik om dié provinsie weer oop te stel, vra die toerismebedryf.
Waarom swyg Steinhoff oor Deloitte? – hofstukke
'n Aandeelhouer van Steinhoff voer in nuwe hofstukke aan die maatskappy moet gelikwideer word sodat 'n transaksie met Deloitte deeglik ondersoek kan word.
'Meng' van entstowwe dalk SA se voorland
Navorsing oor die 'meng' van entstowwe is van kardinale belang vir lande soos Suid-Afrika, waar entstofverkryging nie 'n gegewe is nie, skryf Jana Marx.
Tuis in háár Afrikaans
Een van my professors het dikwels aan die begin van sy lesings gevra dat ons tog nie moet slaap terwyl hy praat nie, aangesien hy net in sy eie slaap kon praat en nie in iemand ander s'n nie.
Is prins Harry se boek 'n gifbeker?
Prins Harry se komende memoires het die Britse koningshuis op die agtervoet, maar hoeveel skade sal dié skrywe aan die Britse koningshuis aanrig? Arlene Prinsloo gee haar mening.
SA jazz-pianis (43) sterf aan Covid-19
Die Suid-Afrikaanse jazz-pianis Andre Petersen is Donderdag in die ouderdom van 43 aan Covid-19 dood.
Die Boer 'ontgrendel' in Augustus
"Uiteindelik!" Só sê Margit Meyer-Rödenbeck oor Die Boer-restaurantteater in Durbanville, Kaapstad, wat amptelik op 20 Augustus gaan heropen.
'Game of Thrones'-ster te sien in plaaslike reeks
Die Skotse akteur Iain Glen, bekend om sy rol in die gewilde HBO-fantasiereeks 'Game of Thrones', verskyn as die booswig in die M-Net-drama 'Reyka'.
LAAI AF, DRUK UIT: Jongste TVPlus (29 Julie) se blokraai
Kerk samel meer as R100 000 in met 'WhatsApp-basaar'
'n Kerk in die Kalahari het vanjaar sowat R100 000 ingesamel tydens 'n aanlyn WhatsApp-basaar.
Gemeenskap staan saam nadat afrigter siek word
Inwoners van Melkbosstrand het saamgespan om 'n egpaar te help nadat die man breinvliesontsteking gehad het en hulle nie die mediese onkoste en nasorg heeltemal kon dek nie.
Frankryk wil SA se jong rugbytalent oes
Deur Brenden Nel 19 Mei 2019 00:14
Asof die uittog van Springboksterre nie al genoeg is nie, staar Suid Afrikaanse rugby 'n massiewe nuwe bedreiging in die gesig: Franse klubs wat nou hul visier op skolerugbyspelers so jonk as 16 rig.
Rapport kan onthul dat daar minstens drie Franse en een Italiaanse klub is wat speleragente genader het om skolerugbysterre wat in gr. 10 is te probeer oortuig om hul skoolloopbane oorsee af te sluit. Sodoende sal hulle vroeër vir dié lande se nasionale spanne kan kwalifiseer.
Rapport het by drie spelersagente bevestiging gekry dat hulle deur klubs genader is om jong spelers te werf. Montpellier – wat reeds 'n akademie by Grey-kollege gestig het – is saam met Castres en Clermont-Ferrand aktief op soek na jong Suid-Afrikaanse talent.
Frankryk het onlangs die sogenaamde JIFF-stelsel by die Top-14 klubrugby ingestel, met die doel om af te skaal met oorsese spelers in die plaaslike ligas. Klubs wil nou dieselfde stelsel gebruik om jong sterre te werf vir Franse toetsrugby.
Volgens die JIFF-stelsel moet 'n gemiddeld van 15 van klubs se 23-tal kwalifiseer om vir Frankryk te speel. In die 2019/'20-seisoen sal die syfer na 16 toe verhoog. Sodoende wil die Franse Rugbyunie die hoeveelheid buitelanders by Franse klubs beperk.
As die klubs tans 'n speler werf ná skool, sal die speler steeds volgens reëls drie jaar in 'n akademie by die klub moet deurgaan voordat hy JIFF-gekwalifiseerd is.
Die skuiwergat is dat as spelers hul laaste twee jaar van skool in Frankryk doen, hulle outomaties JIFF-gekwalifiseerd sal wees. Die spelers sal ook vir die land se o.20-span kan uitdraf.
Terwyl die klubs wel transformasie as 'n argument gebruik om spelers te lok, is die verandering in die plaaslike kontrakteringstelsel, met minder jong spelers wat kontrakte kan verwag, 'n bydraende rede waarom jong spelers oorsee sal gaan.
SA Rugby se besluit om die plaaslike o.19-liga af te skaf maak dat unies nie so baie junior spelers as in die verlede kan kontrakteer nie, en dit het ook 'n rol gespeel. Die sogenaamde klein unies se finan­siële toestand laat hulle tans ook net toe om spelers vir agt maande te kontrakteer.
Nico Serfontein, hoof van SA Rugby se talentidentifisering-en-elite-spelerprogram op skool, glo die nuwe wending is 'n groot bedreiging vir SA Rugby.
"Dit is 'n groot bedreiging en 'n tendens wat net groter gaan word, want die oorsese klubs teiken nou ons skoolseuns. Ons moet hulle probeer ontwikkel, maar ons kan nie almal se aspirasies bevredig nie. Volgens ons wet mag ons ook nie 'n kontrak met 'n seun onder 18 teken nie," het Serfontein aan Rapport gesê.
"Ons het nie beheer daaroor nie, en dit gaan moeilik wees vir Saru om 'n beleid uit te werk om spelers te probeer behou. Ons kan nie beloftes aan jong spelers maak nie, terwyl lande soos Frankryk dit wel kan doen."
Serfontein sê die ander groot bedreiging vir SA Rugby is die toenemende hoeveelheid jong swart talent wat van buurlande in die topskole is. Terwyl dié skoolseuns op Cravenweek-vlak spanne help om hul transformasieteikens te bereik, kan hulle volgens Saskok-reëls nie sonder 'n SA paspoort vir nasionale spanne gekies word nie.